laion/Wikipedia-Exotic huggingface dataset:
מרי מורה

מרי מורה (באנגלית: Mary Moraa; נולדה ב-15 ביוני 2000) היא אתלטית קנייתית, אלופת העולם (בודפשט 2023) בריצת 800 מטר. מורה נולדה בקניה. באליפות העולם שנערכה בדוחה שבקטר בשנת 2019 סיימה מורה במקום 11 בריצת שליחים משולב 4x400 מטר בתוצאה של 3:17.09 דקות. באולימפיאדת טוקיו (2020) סיימה מורה במקום 15 בריצת 800 מטר בתוצאה של 2:00.47 דקות. באליפות העולם שנערכה ביוג'ין, אורגון, ארצות הברית ב-24 ביולי 2022 זכתה במדליית ארד בריצת 800 מטר בשיא אישי חדש של 1:56.71 דקות, אחרי אתינג מו מארצות הברית (1:56.30 דקות) וקילי הודג'קינסון מהממלכה המאוחדת (1:56.38 דקות). באליפות העולם שנערכה בבודפשט שבהונגריה באוגוסט זכתה מורה במדליית זהב בריצת 800 מטר בשיא אישי חדש של 1:56.03 דקות, לפני קילי הודג'קינסון (1:56.34 דקות) ואתינג מו (1:56.61 דקות). ריצת 800 מטר: 1:56.03 דקות (2023) מדיה וקבצים בנושא מרי מורה בוויקישיתוף מרי מורה, באתר olympedia.org מרי מורה, באתר התאחדות האתלטיקה הבין-לאומית
פול וינקלר

פול וינקלר (בצרפתית: Paul Winkler;‏7 ביולי 1898, בודפשט - 23 בספטמבר 1982, מלאן) היה עיתונאי ומוציא לאור צרפתי ממוצא יהודי. פול וינלר נולד בבודפשט. משפחתו עברה לאוסטרו-הונגריה מאזור אלזס בעקבות סיפוחו לגרמניה. בשנת 1920 וינקלר נסע להולנד ולמד באוניברסיטת אמסטרדם. בהמשך הוא עבר לפריז בה החל לעבוד בעיתונאות והתאזרח. וינקלר הקים סוכנות חדשות והוצאה לאור Opera Mundi בשנת 1928. היא זכתה לפופולריות גדולה לאחר תחילת הוצאה לאור של מגזין Le Journal de Mickey באוקטובר 1934. הירחון היה מבוסס על דמויות דיסני. הוא יוצא לאור גם כיום במסגרת הוצאה שבועיות של 60 דפים בכל מהדורה. בנוסף וינקלר החל להוציא חוברות קומיקס נוספות. בשנת 1938 וינקלר הקים ירחון לנשים Confidences שבשנת 1939 הופץ במיליון העתקים. הוא נסגר בשנת 1986. בתחילת מלחמת העולם השנייה וינקלר עם משפחתו נמלטו לארצות הברית. בשנת 1943 הוא פרסם ספר The Thousand Year Conspiracy, Secret Germany Behind the Mask. ביחד עם אשתו הוא כתב ספר נוסף Paris Underground שעל בסיסו בשנת 1945 צולם סרט. לאחר סיום המלחמה וינקלר חזר לצרפת והצליח לקבל בחזרה את רכושו. הוא הקים מחדש את Opera Mundi והתחיל מחדש בהוצאות קומיקס. בשנת 1952 Le Journal de Mickey היה מופץ ב-600 אלף העתקים. הוא היה מופץ מחוץ לצרפת במדינות דוברות צרפתית. וינקלר הקים הוצאה לאור שהתמחה בביוגרפיות של דמויות פוליטיות. בשנת 1970 הוא ניסה לחדש דמות של "פרופסור נימבוס" שנוצרה בשנת 1934 על ידי אנדרה דה, אך היא לא הצליחה לשחזר את ההצלחה שהייתה לה בשנות ה-30. בשנת 1997 לפול וינקלר הוענק תואר "אגדות דיסני". ביוגרפיה (באנגלית) ביוגרפיה (בצרפתית)
סן פרנסיסקו (פירושונים)

האם התכוונתם ל... פרנציסקוס מאסיזי – קדוש נוצרי איטלקי בן המאות ה-12 וה-13, מייסד מסדר הפרנציסקנים. סן פרנסיסקו – עיר ומחוז בקליפורניה. סן פרנסיסקו – עיר באל סלוודור. סן פרנסיסקו – עיר בארגנטינה. סן פרנסיסקו דה מקוריס – עיר ברפובליקה הדומיניקנית. סן פרנסיסקו דה קיטו – שמה הרשמי של קיטו, בירת אקוודור. סן פרנסיסקו דה קמפצ'ה – בירת מדינת קמפצ'ה במקסיקו. מפרץ סן פרנסיסקו – מפרץ ליד העיר בקליפורניה. סאו פרנסיסקו (נהר) – נהר בברזיל. סן פרנסיסקו (קוקטייל) – קוקטייל על בסיס ג'ין ומיץ תפוזים
החורף האחרון

החורף האחרון (באנגלית: The Last Winter) הוא סרט קולנוע בהפקה ישראלית-אמריקאית משנת 1984, עם קת'לין קווינלן ויונה אליאן בתפקידים הראשיים. העלילה מתרחשת מיד לאחר מלחמת יום הכיפורים, שתי נשים, ישראלית ואמריקאית, מנסות לאתר את בעליהן הנעדרים ותוך זה מתפתחת ידידות ביניהן. לאורך הסרט מתוארות המשפחות המיואשות המנסות לקבל מידע על יקיריהן הנעדרים ביחידה לאיתור נעדרים בכאוס הגדול לאחר המלחמה. מאיה עמיאל (יונה אליאן) היא עיתונאית בידיעות אחרונות. בעלה דוד (יוסי וירז'נסקי) ששירת כלוחם במלחמת יום הכיפורים, נעדר. לפני המלחמה הם רבו והיא החליטה לעבור הפלה. למרות המשקעים היא רוצה שיחזור אליה. בתחילת הסרט היא נכנסת לביתה בתל אביב ובעקבותיה משלחת של שלושה אנשים מצה"ל. היא מפחדת שהם מיועדים אליה, נכנסת מהבר לדירה ודרך העינית היא מבחינה שהם מוסרים ידיעה מרה לשכנה ממולה. ג'ויס קלר (קת'לין קווינלן) היא אמריקאית שנשואה לישראלי אדי קלר (סטיבן מאכט) ולהם ילד בן עשר בשם מייקל (בריאן ארון). הם גרים בארצות הברית ועם פרוץ המלחמה טס אדי לישראל להילחם ומאז נעלמו עקבותיו. ג'ויס ומייקל מגיעים לשדה התעופה ופוגשים את אימו של אדי, שרה (ציפורה פלד) ואת אחיו אהרון (אבי אוריה). פקיד בשגרירות ארצות הברית (לני רביץ) שולח את ג'ויס ליחידה לאיתור נעדרים שם היא נפגשת במשפחות הנעדרים שדורשים תשובות מהמפקד (יצחק שילה) אבל אין לו. אחד מהם הוא מר לוי (יהודה פוקס) שמגיע למקום יום יום למרות שנמסר לו בוודאות כי בנו נהרג. למקום מגיעה גם מאיה וכאשר חייל (צפריר קוחנובסקי) מקרין את סרטון השבויים שתיהן מזהות את בעליהן באותו שבוי ומתחיל ריב ביניהן. ג'ויס מגיעה לבית חולים בו מאושפז אחד מצוות הטנק של אדי אבל הוא אינו מדבר ואשתו (שרי צוריאל) אומרת לה כי אינו מזהה גם אותה. מאיה נפגשת עם יהודית (נעמי שרון), אלמנה ממלחמת ששת הימים שמדריכה אותה איך לחזור לחיים נורמליים. היא מנסה להיפגש עם ג'ויס הכועסת עליה ולבסוף הן נעשות חברות לצרה ונוסעות לנופש שבו הן מתרחצות בעירום בחמאם ערבי ומתקרבות זו לזו עד כדי נגיעות. הן מגיעות ליחידה לאיתור שם מקריא המפקד רשימה של 20 שבויים שנמצאים חיים אצל המצרים. כל שם גורם להתפרצות שמחה אצל משפחתו. ברשימה נמצא שמו של אדי אבל לא שמו של דוד. השבויים יורדים מהמטוס ומתקבלים על ידי משפחותיהם. אדי נראה מנוכר וחסר רגש כאילו אדם אחר וג'ויס סובלת מכך. היא מפגישה את אדי עם מאיה ונותנת להם לבלות ביחד לילה אחד. המפגש הזה משפיע לטובה על אדי ומאיה. ג'ויס חוזרת עם משפחתה לארצות הברית ומאיה כותבת לה מכתב ובו היא מביעה את תודה על זה שההיכרות איתה ועם אדי, החזירה אותה למסלול החיים. בסוף הכתיבה נשמע צלצול בדלת ובחוץ עומדים שני חיילים ואחות שעומדים לבשר לה את הבשורה הקשה שדוד איננו. "החורף האחרון", במסד הנתונים הקולנועיים IMDb (באנגלית) "החורף האחרון", באתר AllMovie (באנגלית) "החורף האחרון", באתר ספר הקולנוע הישראלי "החורף האחרון", באתר אידיבי "החורף האחרון", במסד הנתונים הקולנועיים KinoPoisk (ברוסית) "החורף האחרון", במיזם "אישים" לתיעוד היצירה הישראלית
האגרון

הָאֶגְרוֹן הוא מילון עברי ועברי-ערבי, ספרו הראשון של רב סעדיה גאון. הספר הוא גם חיבור בתורת השירה העברית, אשר פתח פתח להשכלה ולמדע יהודי בימי הביניים. הספר הוא אוסף של מילים בלשון הקודש עם הקדמות, שנועד לצורך כותבי המליצות כדי להקל עליהם למצוא חרוזים. החיבור נכתב בשתי מהדורות, את הראשונה כתב רס"ג בשנת 902 כשהיה כבן עשרים במצרים, ובהיותו בבבל הרחיבה והוסיף לה את ההקדמה הארוכה בערבית יהודית. רובו של החיבור בעברית, ורק הקדמה אחת שלו בערבית. בהקדמה ל"אגרון", הוסיף רס"ג בדבר החייאת לשון הקודש, ובמקום לדבר פרסית, יוונית, ערבית ושאר השפות אשר היו נהוגות באותם הימים, לדבר בלשון העברית. הוא קרא שם ללשון העברית בשם "לשון מלאכי הקודש". הוא המשיך לכתוב בהקדמה לגבי הלשון העברית כך: "למלאכות מלכינו, לשירות לווינו, לנגינת כהנינו, ביד נביאנו לחיזיון, בפי שרנו להיגיון". בנוסף להקדמות כולל הספר שתי רשימות של מילים, מסודרות בסדר אלפביתי. הרשימה הראשונה מסודרת לפי תחילת המילים, ומסייעת ליצירת אקרוסטיכון. הרשימה השנייה מסודרת לפי ההברה המסיימת כל מילה, ובכך מסייעת לחריזה. מן הספר שרדו רק שרידים בגניזה הקהירית ובתפוצות ישראל השונות. קטעים ממנו הלכו והתפרסמו עם השנים, ומהדורה מדעית כוללת שלו פורסמה על ידי נחמיה אלוני בירושלים בשנת תשכ"ט. על הכנתה עמל אלוני עשרים וחמש שנים. רב סעדיה גאון, האגרון : כתאב אצול אלשער אלעבראני, מהדורה מדעית בצירוף מבוא ופירוש מאת נחמיה אלוני, האקדמיה ללשון העברית, תשכ"ט ירחמיאל ברודי, רב סעדיה גאון, מרכז זלמן שזר, 2006, הפרק "הפריצה הראשונה: 'ספר האגרון'", עמ' 91–96. גרסה מקוונת של הספר (לבעלי הרשאה), באתר "כותר" אסתר גולדנברג, "עיונים באגרון לרב סעדיה גאון", חלק א', חלק ב', חלק ג', לשוננו, תשל"ג-תשל"ד, באתר JSTOR נחמיה אלוני, דפים נוספים מן האגרון לרס"ג, תרביץ, י"ט/ב, טבת תש"ח, באתר JSTOR שלמה מורג, פרופ' נחמיה אלוני ז"ל, ידיעון האגוד העולמי למדעי היהדות 23, 1984, עמ' 48
פישסאו

פישסאו (בפורטוגזית: Pichação) הוא שם שניתן לאמנות רחוב בברזיל הנעשית בעזרת פחיות ספריי צבע. ציירי הפישסאו מבצעים את כתובות הגרפיטי שלהם בעיקר על קירות ומבנים ריקים ובמקומות גבוהים שאינם נגישים תוך שימוש בטכניקות כמו טיפוס וגלישת מצוקים. בניגוד לגרפיטי, הפישסאו אינו חוקי בברזיל ומוגדר כפשע על ידי הממשלה המקומית. קליגרפיות הפישסאו הופיעו לראשונה בברזיל בשנות הארבעים כצהרות פוליטיות, רצון להביע עמדה, דעה, ביטוי עצמי או ייצוג של אמן או גוף מסוים. בשנות השבעים, דעך השימוש בפישסאו על מנת להעביר מסרים פוליטיים וכמה שנים מאוחר יותר, קבוצת נערים ברזילאים ריססו את שמם ברחבי העיר ובכך החיו את השימוש בכתובות הגרפיטי. בשנת 2019, החלו להופיע כתובות פישסאו בעיר דבלין, אירלנד וזאת בשל ריבוי הברזילאים שמתגוררים בעיר. גרפיטי אמנות ספריי אמנות רחוב מדיה וקבצים בנושא פישסאו בוויקישיתוף אוכל, לא מונדיאל: מסע קירות גרפיטי בברזיל, באתר ynet, 8 ביוני 2014 הסיפור מאחורי החלופה של הגרפיטי, באתר The Guardian הקליגרפיה העירונית של סאו פאולו, באתר Lab Dicionário Online - Dicionário Caldas Aulete, www.aulete.com.br Wayback Machine, web.archive.org Pichação - Visual Aggression, www.compulsivecontents.com (באנגלית) Jonah Mantell, Interpretations of Pixação: The street art everyone sees and no one understands https://www.dublininquirer.com/contributors/aura-mcmenamin, Why Brazilian Graffiti Is Appearing on the City's Vacant Buildings, Dublin Inquirer
אדוארד ספרטסיאן

אדוארד מקרטיצ'ביץ' ספרטסיאן (בארמנית: Едуард Мкртичи Сперцян; ברוסית: Едуард Мкртычевич Сперцян; נולד ב-7 ביוני 2000) הוא כדורגלן ארמני, המשחק בעמדת הקשר בקרסנודאר ובנבחרת ארמניה. ספרטסיאן גדל במחלקות הנוער של קרסונדאר. הוא ערך את הופעת הבכורה שלו בליגה הרוסית השלישית במדי קרסנודאר ב' ב-17 במרץ 2018 נגד ביולוג נובוקובאנסק. ובליגה השנייה ב-1 באוקטובר 2018 נגד חימקי. לאחר שהבקיע 7 שערים ב-9 המשחקים הראשונים של עונת 2020/2021 בליגת המשנה הרוסית במדי קרסנודאר ב', הוא ערך את הופעת הבכורה שלו בליגת העל הרוסית בקרסנודאר ב-18 בספטמבר 2020 מול חימקי, משחק אותו ניצחה קבוצתו 2–7. ב-28 באוקטובר 2020 הוא ערך את הופעת הבכורה שלו בליגת האלופות בהפסד 0–4 לצ'לסי. ב-13 בספטמבר 2021 הוא כבש שער בכורה בקבוצה בתיקו 1-1 עם רוסטוב. ספרטסיאן ערך את הופעת הבכורה שלו בנבחרת ארמניה ב-31 במרץ 2021 נגד נבחרת רומניה. הוא נכנס כמחליף במחצית וכבש בדקה ה-56, במשחק אותו ניצחה הנבחרת הארמנית 2–3. מדיה וקבצים בנושא אדוארד ספרטסיאן בוויקישיתוף אדוארד ספרטסיאן, ברשת החברתית אינסטגרם אדוארד ספרטסיאן, באתר Transfermarkt אדוארד ספרטסיאן, באתר Soccerway אדוארד ספרטסיאן, באתר WorldFootball.net אדוארד ספרטסיאן, באתר National Football Teams אדוארד ספרטסיאן, באתר FootballDatabase.eu
רקווה (קליפורניה)

רקווה (באנגלית: Requa בשפת יורוק: Rekwoi) היא קהילה לא מאוגדת במחוז דל נורטה בקליפורניה שבארצות הברית. היא שוכנת על הגדה הצפונית של הנהר קלאמת, כקילומטר מהשפך שלו לאוקיינוס השקט, בגובה של 38 מטרים. רקווה היא יישוב קטן על הגדה הצפונית של הנהר קלאמת. במקום התיישבו אירופאים בשנת 1851 לאחר שהגיעו לאזור מחפשי זהב. רקווה היא מילה בשפתם של בני היורוק שפירושה "שפך הנחל", שמו של כפר אינדיאני שקדם ליישוב הנוכחי (Rekwoi) כקילומטר וחצי במעלה הזרם מרקווה של ימינו. סניף דואר פעל ברקווה בשנים 1970–1878, הוא נסגר זמנית ב-1883 והועבר מקום ב-1895 וב-1898. ב-20 במאי 2012 הייתה רקווה היישוב הראשון ביבשת אמריקה הצפונית שחווה ליקוי חמה טבעתי מאז 10 במאי 1994. רקווה הייתה משכן של אחד מכמה מפעלים לעיבוד אלתית עבור חברת Klamath Packing & Trading Co. שנוסדה בשנת 1881. בשיאה, החברה דיווחה על יותר מ-10,000 דגי אלתית שעובדו ביום, והחזיקה בשיא של 17,000 דגי אלתית ביום אחד ב-1912. חלק מאדמת רקווה הוא חלק ממערכת הפארקים רדווד, וכולל תצפית מעולה על שפך הנהר קלאמת, המאפשרת הזדמנויות לצפייה, בין היתר, בלווייתנים ובציפורים. Capace, Nancy (1999). Encyclopedia of California. North American Book Dist LLC. Pages 388-389. ISBN 9780403093182 "Scenic Drives - Redwood National and State Parks (U.S. National Park Service)". www.nps.gov.
דוקלה באנסקה ביסטריצה

דוקלה בנסקה ביסטריצה (בסלובקית: FK Dukla Banská Bystrica) היה מועדון כדורגל סלובקי מהעיר באנסקה ביסטריצה שבמרכז סלובקיה, בירת מחוז בנסקה ביסטריצה. הקבוצה זכתה פעמיים בגביע הסלובקי בעונת 1980/81 ובעונת 2004/05. בסוף עונת 2016/2017 המועדון ירדה לליגה השנייה וראשי המועדון החליטו על הפסקת פעילותו. מדיה וקבצים בנושא דוקלה באנסקה ביסטריצה בוויקישיתוף אתר האינטרנט הרשמי של דוקלה באנסקה ביסטריצה (בסלובקית) דוקלה באנסקה ביסטריצה, ברשת החברתית פייסבוק דוקלה באנסקה ביסטריצה, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
דאונטאון בולטימור

דאונטאון בולטימור (באנגלית: Downtown Baltimore) הוא רובע העסקים המרכזי של העיר בולטימור אשר במדינת מרילנד שבארצות הברית. אזור זה מהווה גם את מושב מוסדות הממשל של העיר. הגבולות המסורתיים של הרובע הם ממזרח לשדרות מרטין לותר קינג, מדרום לרחוב פרנקלין, ממערב לרחוב פרזידנט ומצפון לאזור אינר הרבור. במהלך 1904 אזור הדאונטאון של בולטימור כמעט נהרס לחלוטין בשריפה ענקית. אתר האינטרנט הרשמי של דאונטאון בולטימור "Neighborhoods". Live Baltimore (באנגלית). נבדק ב-2019-12-30. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
דאונטאון בוסטון

דאונטאון בוסטון (באנגלית: Downtown Boston) הוא מרכז העסקים הראשי של העיר בוסטון אשר במדינת מסצ'וסטס שבארצות הברית. משרדי המטה של חברות וסוכנויות רבות, בניין עיריית בוסטון, וכמו גם רבות מהאטרקציות התיירותיות של בוסטון ממוקמים באזור זה. אזור דאונטאון בוסטון גובל בשכונות: באק ביי (אנ'), נורת' אנד (אנ'), ביקון היל (אנ'), וסאות' אנד (אנ'). במהלך 1872 נהרס חלק נרחב באזור הדאונטאון של בוסטון בשריפה ענקית - במיוחד באזור שבין הרחובות: סאמר (אנ'), וושינגטון (אנ') ומילק (אנ'). האקווריום של ניו אינגלנד (אנ') פארק בוסטון קומון בית האופרה של בוסטון שוק קווינסי (אנ') מגדל בית המכס הפארק הציבורי של בוסטון (אנ') קפיטול מדינת מסצ'וסטס (אנ') האקווריום של ניו אינגלנד פארק בוסטון קומון ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ניטרה (כדורגל)

מועדון הכדורגל ניטרה (FC Nitra) הוא מועדון כדורגל סלובקי מהעיר ניטרה (העיר הרביעית בגודלה בסלובקיה) שבמערב סלובקיה, בירת מחוז ניטרה. הקבוצה משחקת בליגה הסלובקית השלישית. הקבוצה לא זכתה מעולם באליפות הליגה הסלובקית או בגביע הסלובקי. מיכאל היפ לובומיר מוראבצ'יק מדיה וקבצים בנושא ניטרה בוויקישיתוף אתר האינטרנט הרשמי של ניטרה ניטרה, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
פרנה

האם התכוונתם ל... פרנה (נהר) – נהר באמריקה הדרומית פרנה (מדינה) – מדינה בברזיל פרנה (כדורגל) – מועדון כדורגל מהעיר קוריטיבה פרנה (עיר) – עיר בארגנטינה פרנה-וולטר (Ferney-Voltaire) - יישוב בצרפת בגבול עם שווייץ, שבו התגורר הסופר והפילוזוף הצרפתי וולטר אלטו פרנה (מחוז) (Alto Paraná) – מחוז בפרגוואי פרנה (מחוז) (Faranah) – מחוז בגינאה פראנה (הינדואיזם) – מושג בפילוסופיה ההודית פרנה (לחם) – לחם מרוקאי
בתי ספר אדולף היטלר

בתי ספר אדולף היטלר (ידועים כה-AHS בגרמנית) היו 12 פנימיות שנוהלו על ידי ה-אס אס בגרמניה הנאצית מ-1937 עד 1945. מטרתם הייתה להוביל צעירים לאידאולוגיה של המפלגה הנאצית. בתי הספר נועדו לנערים בני גילאי 14 ל-18. שלושה בתי ספר נועדו לבנות והשאר לבנים. קבלה אל בתי הספר הייתה קפדנית למדי; התלמידים נבחרו בשל מסירותם הפוליטית למפלגה וכושרם הגופני, ולא על ידי יכולתם האקדמית. פעילויות התמקדו באינדוקטרינציה פוליטית ולא בלימודים אקדמיים, זה יכול להיות מכיוון שהיטלר היה תלמיד גרוע במיוחד בהיותו נער. אין לבלבל את ה-AHS עם בתי הספר הרבים ששינו את שמם ל"בית ספר אדולף היטלר", לאחר שהיטלר הפך לקנצלר גרמניה ב-1933. הייתה גם רשת פנימיות דומה ושמה "המסודות הפולטיים הלאומיים לחינוך" (נאפולס). היסוד התבסס על תוכניות התכננו מנהיג הנוער ההיטלראי, בלדור פון שיראך ורוברט ליי. זה היה רעיונו של ליי להקים "גאובורג" (מצודה) בכל אזור גרמני, ולאחר מכן ליצרו מערכת פנימיות שלמה שתשנה את מוסדות חינוך הלאומיים-פוליטיים הנתמכים על ידי המדינה. התנגדות לתוכנית זו של שר החינוך ברנהרד רוסט עיכבה את הפרויקט המקורי עד 1941, כאשר בתי ספר אדולף היטלר זכו לתמיכת חזית העבודה הגרמנית. עד 1941, בתי הספר היו משותפים עם מבצרי מסדר המימון והפיקוח של מבנה בתי הספר ניתן על ידי הנהגת נוער הרייך. על פי ביקושו של מנהיג ה-אס אס, היינריך הימלר, חלק משיטות הלימוד בבתי הספר נשמרו בסודיות. בתי ספר אדולף היטלר היו צפויים לספק דוגמה למהפכה הנאצית החינוכית. רק תלמידים שנבחרו מראש מהנוער ההיטלראי התקבלו לבתי הספר. לאחר מכן מבוצע תהליך מיון בן שבועיים במחנה, בו המועמדים הוערכו על פי קריטריונים מוגדרים, סטנדרטים שכללו בין היתר: תכונות מנהיגות - להוכיח שהם מצטיינים כמנהגים בקרב בני גילם. טוהר גזעי באמצעות הערכה של תכונותיהם הפיזיות. בדיקות רפאויות לביסוס בריאות טהורה. הצטיינות בתחרויות הנועדו לבחון את כוחהם וקשיחותהם, כמו משחקי מלחמה, התעמלות, אגרוף, היאבקות והישגי אומץ אחרים. שמירה קפדנית על ידי הנוער ההיטלראי על הכושר החברתי של המועמד באמצעות תחרויות ויכולת ההסתגלות החברתית שלהם בזמן הפנאי. בית הספר הראשון נפתח ב-20 באפריל 1937 (יום הולדתו הארבעים-ושמונה של היטלר), ובעוד שהנהגת הנוער ההיטלראי חזתה פתיחה של חמישים בתי ספר כאלה עם יותר מ-15,000 תלמידים, עד סוף 1943 פעלו רק עשרה בתי ספר עם הכמות הקטנה של 2,027 תלמידים. שיקולים כלכליים הקשורים למאמץ המלחמתי הלחיצו את התקציב המתוכנן לבתי הספר. בסך הכל, תוכנית הלימודים בפנימיות ייצגה דחייה מוחלטת של רעיונות חינוכיים קודמים מכיוון שהיא הייתה אנטי-מסורתית, אנטי-ידענית, אנטי-גימנסיית ואנטי-הורית. בעוד שהתוכנית החינוכית המקורית של ה-AHS נועדה לשנות לחלוטין את הלימודים בגרמניה הנאצית, היא הוכיחה את עצמה לא יותר ממודל משוכפל בפנימיות של מוסדות החינוך. לעיתים קרובות, התלמידים היו ילדים של הורים נאצים ידועים, אך הבחירה לא הוגבלה לקבוצה זו. הנטייה או ה"אופי" של המועמדים, שנבחרו בשל האטרקטיביות הגזעית שלהם, כושרם הספורטיבי, ואמינות פוליטית, פותחה כדי לשקף כבוד, אומץ ומסירות. ההיסטוריונית ליסה פיין טוענת כי, "מוסדות אלה ייצגו מיקרוקוסמוס של הפילוסופיה הנאצית על ידי טיפוח עקרון המנהיגות, קידום התחרותיות והדגשת החיים כמאבק והישרדות של החזקים ביותר." בוטוויניק, ריטה שטיינהרדט (2001). תולדות השואה: מאידאולוגיה להשמדה. קטר, מייקל ה' (2004). הנוער ההיטלראי. אורן, ליסה (2010). חינוך בגרמניה הנאצית. זנטנר, כריסטיאן; בדופרטיג, פרידמן (1991). האנציקלופדיה של הרייך השלישי. מדיה וקבצים בנושא בתי ספר אדולף היטלר בוויקישיתוף
עונת 1982/1983 בליגת המשנה ההולנדית

עונת 1982/1983 בליגת המשנה ההולנדית הייתה העונה ה-27 של ליגת המשנה ההולנדית, שהיא הליגה ההולנדית השנייה. בסיום עונה זו, DS79, פולנדם ודן בוס העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה בתחילה 17 קבוצות, אך במחזור ה-15 נגרעה אמרספורט, פורקה ותוצאות משחקיה בוטלו. בהתאם לכך כללה הליגה 16 קבוצות, 13 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ, מאסטריכט ודן האג. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. הליגה צומצמה תחילה מ-18 ל-17 קבוצות עקב התפרקותה של פ.צ. אמסטרדם בסיום העונה הקודמת ולאחר מכן ל-16 קבוצות בעקבות התפרקותה של אמרספורט. הליגה חולקה ל-4 סבבי דירוג, סבב 1 בן 8 מש', סבב 2 בן 8 מש' סבב 3 בן 7 מש' וסבב 4 בן 7 משחקים כ-30 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
פאביו סילבה

פאביו דניאל סוארס סילבה (בפורטוגזית: Fábio Daniel Soares Silva; נולד ב-19 ביולי 2002) הוא כדורגלן פורטוגלי, המשחק בעמדת החלוץ בוולברהמפטון וונדררס. סילבה, שנולד בגונומאר שבמחוז פורטו, החל את הקריירה שלו בקבוצת פורטו, לפני שעבר ליריבה בנפיקה ליסבון ב-2015, ולאחר שנתיים חזר לפורטו. סילבה היה חלק מהסגל של הקבוצה שזכה בליגת האלופות לנוער בעונת 2018/2019. לאחר שכבש 20 שערים ב-26 משחקים עבור הקבוצה עד פברואר 2019, הוא זומן על ידי המאמן סרז'יו קונסייסאו להתאמן עם הקבוצה הבוגרת. הוא ערך את הופעת הבכורה שלו בליגה הפורטוגלית ב-10 באוגוסט 2019 בהפסד 2–1 לז'יל ויסנטה, כשהוא בן 17 שנים ו-22 ימים. בכך עקף את ברונו גאמה כשחקן הצעיר ביותר ששיחק בליגה בתולדות המועדון. ב-19 בספטמבר במשחק נגד יאנג בויז ברן בשלב הבתים של הליגה האירופית, הוא הפך לשחקן הצעיר ביותר בתולדות המועדון ששותף בתחרויות אירופיות. ב-19 באוקטובר כבש סילבה את שערו הראשון בקבוצה הבוגרת במהלך הניצחון 0–5 על קוימברוס בגביע הפורטוגלי. עם השער הזה הוא עקף את רובן נבש ככובש השער הצעיר ביותר בתולדות המועדון בתחרות. הוא השיג אותו השיא, כשכבש שער עשרה ימים מאוחר יותר בניצחון 0–3 על פמליקאו. ב-5 בספטמבר 2020 חתם סילבה בוולברהמפטון וונדררס מהפרמייר ליג, בחוזה לחמש שנים תמורת 35 מיליון ליש"ט, והפך לרכש היקר ביותר בתולדות המועדון. הוא ערך את הופעת הבכורה המלאה שלו במועדון ב-17 בספטמבר 2020 בהפסד לסטוק סיטי בגביע הליגה. ארבעה ימים לאחר מכן הוא ערך את הופעת הבכורה שלו בפרמייר ליג, בהפסד 1–3 למנצ'סטר סיטי. ב-18 בנובמבר 2020 הוא כבש את שער הליגה הראשון שלו בהפסד 2–1 לברנלי. בכך הפך סילבה לכובש השער הצעיר ביותר בתולדות המועדון בפרמייר ליג. ב-19 ביולי 2022 הושאל סילבה לאנדרלכט מהליגה הבלגית לעונה אחת. ב-24 ביולי ערך הופעת בכורה בקבוצה וכבש שער ראשון בניצחון 0–2 על אוסטנדה. סילבה שיחק לראשונה בנבחרת פורטוגל עד גיל 15 בשנת 2017. הוא היה חלק מסגל הנבחרת עד גיל 17 שהגיעה לרבע גמר אליפות אירופה 2019, וכבש שער אחד. אביו של סילבה, חורחה, היה כדורגלן גם כן, ששיחק בעמדת הקשר האחורי, והיה שותף לאליפות ההיסטורית של בואבישטה ב-2001. אחיו של פאביו, ששמו גם כן חורחה, כדורגלן גם הוא בעמדת הקשר האחורי. פורטו אליפות פורטוגל: 2019/2020 גביע פורטוגלי: 2019/2020 פ.ס.וו איינדהובן הגביע ההולנדי: 2022/2023 מדיה וקבצים בנושא פאביו סילבה בוויקישיתוף פאביו סילבה, ברשת החברתית אינסטגרם פאביו סילבה, באתר Transfermarkt פאביו סילבה, באתר Soccerway פאביו סילבה, באתר BDFutbol פאביו סילבה, באתר WorldFootball.net פאביו סילבה, באתר FootballDatabase.eu FC Porto é campeão Europeu Sub-19, www.dn.pt (ב־European Portuguese) FC Porto: tanta ″prata da casa″ só com Mourinho e mais um recorde de Fábio Silva, www.ojogo.pt (ב־European Portuguese) SAPO, Fábio Silva torna-se no mais jovem de sempre do FC Porto a jogar na UEFA, SAPO Desporto (בפורטוגזית) A BOLA, A Bola (בפורטוגזית) Fábio Silva: mais recordes no FC Porto e uma oferta especial, www.ojogo.pt (ב־European Portuguese) Record-breaking teenage striker Silva joins Wolves, www.wolves.co.uk (באנגלית) https://twitter.com/optajoe/status/1341101977124675585, Twitter Silva signs new Wolves contract ahead of loan move, www.wolves.co.uk (באנגלית) Fábio Silva, o goleador que o FC Porto “resgatou” ao Benfica, Maisfutebol (בפורטוגזית)
Be The Bank

BTB (בראשי תיבות: Be The Bank, בתרגום לעברית: "תהיה הבנק") היא חברה ישראלית המפעילה פלטפורמת הלוואות עמית לעמית (P2P). בי.טי.בי. מקשרים הלוואות בישראל בע"מ הוקמה בפברואר 2014 על ידי עו"ד שלומי תורג'מן ואלון כץ. BTB עזרה לקדם חקיקה שתאפשר לציבור הישראלי לעסוק בתחום ההלוואות עמית לעמית. בנובמבר 2020 זכתה BTB במכרז של משרד הכלכלה והתעשייה עבור מיזמים או גופים עסקיים שיסייעו לבעלי עסקים שהעסק שלהם נפגע בעקבות משבר הקורונה, ואושר לה סך של 15 מיליון שקל עבור מתן הלוואות בהיקף של 246 מיליון שקל. באוקטובר 2022 משרד האוצר החליט להשיק קרן הלוואות חדשה בערבות המדינה לעסקים קטנים ובינוניים ובחר ב-BTB כאחת מנותני האשראי. בדצמבר 2022 דורגה BTB במקום ה-28 ברשימת "100 החברות הצומחות בישראל" של עיתון גלובס וחברת המידע הבינלאומית Statista. באוקטובר 2023 אימצו BTB וקרן רש"י את נתיב העשרה על מנת לסייע לשיקומו, תוך שהן מעמידות על חשבונן את התשתיות הארגוניות וכוח האדם לטובת הקמת קרן הסיוע המשותפת לשיקום המושב. החברה מלווה את כספי המשקיעים בעיקר לבעלי עסקים ישראלים, לאחר חישוב דירוג אשראי ובדיקת יכולת ההחזר של העסק באמצעות מערכות טכנולוגיות שהחברה פיתחה. על מנת לצמצם את החשיפה לסיכון של כל משקיע מתפזרים כספי המשקיעים בין אלפי הלוואות שונות. בדצמבר 2021 חתמה החברה על הסכם שיתוף פעולה עם חברת האשראי החוץ בנקאי Rentco Africa, במסגרתו הקימה מערכת טכנולוגית המאפשרת ל-Rentco מתן וניהול אשראי באופן דיגיטלי. בדצמבר 2020 זכתה הטכנולוגיה לפיזור סיכונים שפיתחה החברה במקום הראשון בתחרות "פרסי טכנולוגיה בנקאית" (באנגלית: Banking Tech Awards) בקטגוריית "השימוש הטוב ביותר בטכנולוגיית מידע בבנקאות אישית/ניהול הון. (באנגלית: Best Use Of IT In Private Banking/Wealth Management) באוקטובר 2021 עלתה BTB לגמר בתחרות "פרסי טכנולוגיה בנקאית" (באנגלית: Banking Tech Awards) בקטגוריות "השימוש הטוב ביותר באינטליגנציה מלאכותית" (Best Use Of AI) ו-"השימוש הטוב ביותר בנתונים". (Best Use Of Data) אתר האינטרנט הרשמי של Be The Bank ערן אזרן, "ניסינו לבנות מוצר מקביל לאג"ח, אבל פחות תנודתי", באתר TheMarker‏, 19 באפריל 2017 רון שטיין, ‏P2P מגיע לעולם הביטוח: BTB חוברת לאייל ראובן ורועי חתוקה, באתר גלובס, 1 במאי 2018 אליצפן רוזנברג, החידושים הפיננסיים: הלוואה שיתופית עד מיליון שקל, באתר ynet, 14 בספטמבר 2016 שלומי תורג'מן‏, לא צריך בנק? כל מה שאתם צריכים לדעת על הלוואות חברתיות, באתר וואלה, 1 בפברואר 2018 זירות להלוואות חברתיות - בלנדר, eLoan ,BTB, Tarya – כל השאלות החשובות (לפני שאתם בוחרים זירה) וכל התשובות |, באתר הון, ‏2016-02-28 רשות שוק ההון תפקח על פלטפורמות אינטרנטיות להלוואות בין יחידים (P2P), באתר main.knesset.gov.il, ‏04-04-2017 אלה לוי-וינריב, ‏המדינה תעביר כ-50 מיליון שקל ל-17 מיזמים שיסייעו לעסקים קטנים, באתר גלובס, 1 בדצמבר 2020 שלמה טייטלבאום, בשורה לעסקים קטנים: קרן הלוואות בגובה 6.5 מיליארד שקל תיפתח בדצמבר, באתר כלכליסט, 2 באוקטובר 2022 גלובס, ‏מיהן 100 החברות הצומחות בישראל?, באתר גלובס, 1 בדצמבר 2022 חברת הפינטק BTB מאמצת את נתיב העשרה: זו העזרה שתעניק, באתר Ice, ‏2023-10-31 רון שטיין, ‏עוד גוף מימון חוץ-בנקאי רוצה להצטרף לקרן לסיוע בערבות המדינה: עוגן, באתר גלובס, 5 במאי 2020 חברת הפינטק הישראלית BTB נכנסת לפעילות באפריקה, באתר אייס, 23 ביוני 2022 Banking Tech Awards 2020 Winner: BTB – Best Use of IT in Private Banking/Wealth Management, FinTech Futures, ‏2021-02-24 (באנגלית בריטית) The Shortlist | Banking Tech Awards, informaconnect.com, ‏3 באוקטובר 2021 (באנגלית)